stanford-oval/wikipedia huggingface dataset:
Syrjälä
Sukunimenä

Syrjälä on suomalainen sukunimi, joka on muun muassa seuraavilla henkilöillä:
Elina Syrjälä (s. 1982), jalkapalloilija
Frans Josef Syrjälä (1880–1931), amerikansuomalainen toimittaja
Hannes Syrjälä (1896–1964), näytelmäkirjailija
Hannu Syrjälä (s. 1966), kauppatieteen maisteri, Tieto Oyj:n ent. toimitusjohtaja
Helena Syrjälä-Eskola (1883–1966), Edistyspuolueen kansanedustaja
Leena Syrjälä (s. 1947), kasvatustieteen professori
Markku Syrjälä (1955–2023), jousiampuja
Pauliina Syrjälä (s. 1976), kansanmuusikko ja kanteleensoittaja
Roni Syrjälä (s. 1995), käsipalloilija
Sanni Syrjälä (s. 1998), pesäpalloilija
Silja Syrjälä (s. 1998), pesäpalloilija
Taina Syrjälä (s. 1941), kestävyysjuoksija
Teppo Syrjälä (s. 1975), estejuoksija
William Syrjälä (1898–1993), amerikansuomalainen muusikko ja säveltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Syrjälä”, voi hakea sivunnimihaulla, laajalla sivunnimihaulla tai tekstihaulla.
Solumaatalous

Solumaatalous tarkoittaa maataloustuotteiden tuottamista solu- tai kudosviljelytekniikoilla ilman perinteistä maataloutta.[lähde? ]
Solumaatalous voidaan jakaa kahteen päälinjaan: bioteknisesti tuotettujen solujen hyödyntämiseen sellaisenaan, kuten esimerkiksi keinoliha tai quorn, ja solujen valmistamien tuotteiden hyödyntämiseen, kuten mikrobin tuottama munanvalkuaisen proteiini ovalbumiini.
Solumyrkky

Solumyrkky on kemiallinen aine, joka voi tuhota elävän solun tai vahingoittaa sen toimintoja. Solun altistuessa solumyrkylle siinä voi ilmetä useita vaikutuksia. Solu voi joutua nekroosiin, jolloin se kadottaa solukalvon jännitteen ja solu kuolee nopeasti hajoamisen seurauksena. Solu voi lakata kasvamasta ja jakautumasta tai solussa voi aktivoitua itsetuhomekanismi, apoptoosi.
Suorama

Suorama on Kangasalan kaupungissa sijaitseva kylä sekä asuinalue Linturinteen osa-alueella. Suorama sijaitsee noin neljä kilometriä keskustasta länteen.
Suoramalla sijaitsee Suoraman koulu, joka on Kangasalan suurin ala-aste lähes 600 oppilaalla. Lähin yläaste, johon suoramalaiset yläasteikäiset sijoitetaan opiskelemaan, on Pitkäjärven koulu, joka sijaitsee naapurikaupunginosassa Vatialassa.
Suoramalla on muun muassa apteekki, eläinlääkäri, baari, kebab-pizzeria, grilli, päiväkoti ja vuoropäiväkoti (24 h), Lidl, Löytötex ja K-Market.
Susikoira Roi (vuoden 2022 elokuva)

| Susikoira Roi |
| --- | --- |
 Elokuvan juliste.
Ohjaaja:  Rane Tiukkanen
Käsikirjoittaja:  Antti Kairakari Aleksi Puranen Rane Tiukkanen
Perustuu:  Perustuu Jorma Kurvisen Susikoira Roi -romaaneihin
Tuottaja:  Marko Antila Jani Hartikainen Oskari Huttu Antti Kaarlela Mikko Räisänen Janne Vakio
Säveltäjä:  Ville Palin
Kuvaaja:  Ants Martin Vahur
Leikkaaja:  Johannes Salonen
Lavastaja:  Veera Saukkonen
Pääosat:  Elina Patrakka Dennis Nylund Elias Westerberg Olivia Ainali Aki Pelkonen
Valmistustiedot
Valmistusmaa:  Suomi
Tuotantoyhtiö:  Lucy Loves Drama Whatevergroup
Levittäjä:  C More
Ensi-ilta:  24. joulukuuta 2022
Kesto:  83 min
Alkuperäiskieli:  Suomi
Aiheesta muualla
IMDb 
Infobox OKNimi-testi OK: 
Susikoira Roi on Rane Tiukkasen ohjaama suomalainen draama- ja seikkailuelokuva, joka julkaistiin 24. joulukuuta 2022 C More-suoratoistopalvelussa.
Elokuva pohjautuu Jorma Kurvisen Susikoira Roi -romaaneihin. Siinä Raaheen muuttanut Valo löytää hylätyn koiran, jolle hän antaa Roi-nimen. Valo ja Roi ystävystyvät ja he ryhtyvät yhdessä selvittämään naapurissa kadonneen pojan mysteeriä.
Palkinnot

Elokuva voitti vuonna 2022 Oulun kansainvälisen lasten- ja nuortenelokuvien festivaalin pääpalkinnon.
Solukuolema

Solukuolema on biologinen tapahtuma jossa solu lakkaa suorittamasta tehtäviään. Tämä voi johtua luonnollisesta prosessista jossa vanhoja soluja kuolee ja uusia syntyy tilalle, kuten apoptoosissa. Luonnollinen solukuolema voi johtua myös sairaudesta tai paikallisesta vammasta, sekä myöskin organismin kuolemasta johon solut kuuluvat. Apoptoosi tai tyypin 1 solukuolema ja autofagia tai tyypin 2 solukuolema ovat ohjelmoituja solukuolemia. Tästä eroava solukuolema on nekroosi, joka ei ole fysiologinen ja tapahtuu infektion tai loukkaantumisen takia.
Käännös suomeksi
Springer

Springer voi tarkoittaa seuraavia:
Henkilöitä

Axel Springer (1912–1985), saksalainen toimittaja ja kustantaja, Axel Springer -kustantamon perustaja
Christopher Springer (1704–1776), ruotsalainen kauppias ja myssypuolueen poliitikko
Friede Springer (s. 1942), saksalainen kustantaja ja miljardööri, Axel Springerin leski
George Springer (s. 1989), yhdysvaltalainen baseballpelaaja
Jerry Springer (1944–2023), yhdysvaltalainen talk show -juontaja ja demokraattipoliitikko
Julius Springer (1817–1877), saksalainen kirjakauppias ja kustantaja, Springer-kirjakustantamon (nyk. Springer Science Business Median) perustaja
Yrityksiä

Springer Science Business Media, saksalainen tieteellistä kirjallisuutta julkaiseva kustantamo
Springer Nature, saksalais-brittiläinen kustantamo
Axel Springer, saksalainen sanoma- ja aikakauslehtiä julkaiseva kustantamo
Kuvitteellisia olentoja

Springer, autobottien kolmimuuntuja animaatiosarjassa The Transformers
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Springer”, voi hakea sivunnimihaulla, laajalla sivunnimihaulla tai tekstihaulla.
Susikkaan työväentalo

| Susikkaan työväentalo |
| --- | --- |
Sijainti:  Susikas, Tammela
Valmistumisvuosi:  1912
Rakennuttaja:  Susikkaan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Susikkaan työväentalo oli Tammelan kunnan Susikkaan kylässä sijainnut työväentalo.
Historiaa

Susikkaan työväenyhdistys perustettiin vuonna 1909. Talo valmistui kesällä 1912. Vihkiäisjuhlan ohjelmassa oli toimittaja, myöhemmin kansanedustaja Toivo Alavirran juhlapuhe, urheilukilpailuja sekä iltama, jossa muun muassa esitettiin näytelmä.
Vuonna 1931 Tammelan piirin nimismies kielsi iltamien pidon työväentalolla järjestyshäiriöihin vedoten. Yhdistyksen toiminta oli tuolloin hiljaista ja jäsenmäärä 12. Myöhemmin 1930-luvulla talolla järjestettiin muun muassa pienviljelijäosaston karjanhoito- ja kengityskurssit sekä tansseja. Vuonna 1955 talolla järjestettiin tanssit, joiden yhteydessä syntyi tappelu. Talon vaiheista tästä eteenpäin ei ole tietoa.
Sorø

| Sorø |
| --- | --- |
 Sorøn luostarikirkko.
 vaakuna
 Sorø
 Koordinaatit: 55°26′0″N, 11°33′0″E 
Valtio:   Tanska
Alue:  Sjællandin alue
Kunta:  Sorøn kunta
Väkiluku:  7 764
 Ajankohdan 1.1.2012 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Sorø on Tanskassa Sjællandin alueella sijaitsevan Sorøn kunnan keskustaajama. Vuoden 2012 alussa taajamassa oli 7 764 asukasta.
Sorø on myös entinen kaupunki (tansk. købstad) ja nykyinen Sjællandin alueen pääkaupunki.
Aiheesta muualla

Wikimedia Commonsissa on kuvia tai muita tiedostoja aiheesta .
Svenska Brottningsförbundet

Svenska Brottningsförbundet eli Ruotsin painiliitto on urheilun erikoisliitto, joka on perustettu 1909. Brottningsförbundet organisoi painikilpailuja Ruotsissa ja on FILAn, Ruotsin olympiakomitean ja Riksidrottsförbundetin (RF) jäsen. Brottningsförbundet organisoi myös kädenvääntökilpailuja Svensk armsportin kautta.
Aiheesta muualla

Svenska Brottningsförbundet
Smolinka (Velikaja)

| Smolinka Смолинка |
| --- | --- |
Maanosa:  Eurooppa
Maat:  Venäjä
Alue:  Pihkovan alue
Piiri:  Palkino
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Smolinkan valuma-alue
Pinta-ala:  yli 26 km²  
Yhtyy:  Velikaja (56 km suistosta)
Joen uoman kohteita
Alkulähde:  Smolinskoje
 :  57.538056°N, 28.006389°E
Laskupaikka:  Velikaja
 :  57.568611°N, 28.150833°E
Läpivirtausjärvet:  Smolinskoje
Mittaustietoja
Lähdekorkeus:  60,3 m mpy.
Laskukorkeus:  42 m mpy. 
Korkeusero:  18 m
Pituus:  12 km  
Kaltevuus:  1,5 m/km
Muuta
Smolinka (ven. Смолинка) on Luoteis-Venäjällä Pihkovan alueella virtaava joki, joka on Velikajan sivujoki.
Joen kulku

Tämä lyhyt joki saa alkunsa Smolinskojen järvestä, jonka koillisrannoilla sijaitsee Palkinon taajama. Smolinskojen yläpuolella on vielä kaksi vesiallasta, mutta ne ovat padottuja tekojärviä, joissa on teollista toimintaa. Niiden vesi virtaa Smolinskojeen suodatusaltaiden kautta. Joen yläjuoksu virtaa Palkinon halki ja jatkaa itään päin peltomaiden läpi. Viimeiset kilometri se virtaa soistuneet Velinkajan tulva-alueen läpi. Joen yhtymiskohta sijaitsee 56 kilometriä Velinkajan joensuusta ylävirtaan päin. Viereisen sivujoen Kudebin yhtymäkohta on kilometrin verran yläjuoksulle päin.
Valuma-alue ja sivujoet

Smolinka sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi  Itämerellä Suomenlahteen. Velikajan sivujoen Smolinkan valuma-alue sijaitsee Pihkovan alueella Palkinon piirissä. Valuma-alueen pinta-alaa ei ole tiedossa, mutta järven Smolinskojeen valuma-alue on noin 26 neliökilometriä. Smolinkalla ei ole merkittäviä sivujokia.
Hallintoalue

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Joen vesistörekisterin numero on 01030000212102000028990 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen.
Huomautuksia

↑  Joen valuma-alueen pinta-alaa ei ole vielä löytynyt. Lähdejärven valuma-alue on 26 km², joten se kelpaa valuma-alueen pinta-alan minimiarvoksi!
↑  Vanhassa neuvostokartassa on Kydebjoen yhtymäkohdan korkeudeksi annettu 42 metriä mpy.. Koska Velikajan kaltevuus on tällä joen rauhallisella osuudella 2 metriä 24 kilometrillä (Vjadan ja Kudebin väli), on myös xxx yhtymäkohdan korkeus lähes sama.
1 2 3  Teksti on osittain käännös venäjänkielisestä artikkelista ru:Смолинка (приток Великой), jonka tiedot on vielä tarkistamatta muista lähteistä.
Käännös suomeksi
Taidekeskus Salmela

Taidekeskus Salmela on taidegalleria ja kesäajan kulttuuritapahtuma Mäntyharjun kirkonkylässä. Se kuuluu Finland Festivalsin jäsentapahtumiin. Salmelan toimintaan kuuluvat kuvataidenäyttelyt, konsertit, laulu- ja kuvataidekilpailut, luennot ja runotapahtumat. Se järjestää muun muassa Nuorten taiteilijoiden kuvataidekilpailua ja Merikanto-laulukilpailua.
Taidekeskus Salmelan päärakennus
Taidekeskus Salmela on perustettu vuonna 1990. Kuvataiteen näyttelytilana toimii 1850-luvulla rakennettu kirvesmiesempire-tyylinen rakennus Salmela, joka on ollut Savon suurin ja merkittävin kirkkokansan kokoontumispaikka. Kesällä 2005 näyttelytilat laajenivat kulttuurihistoriallisesti arvokkaalle Domanderin alueelle, kun miljööseen kuuluvat Mäntyharjun vanha postitalo ja apteekki avattiin kunnostettuina näyttelytoiminnalle. 2006 näyttelytilat laajennettiin käsittämään vanha palvelijan asunto sekä piha-aitat ja kesäksi 2007 kunnostettiin navetta-rakennuksesta näyttelykäyttöön kaksi näyttelytilaa.
Taidekeskus Salmelan Maisemapuisto avattiin vuonna 2002. Maisemapuistoon kuuluvat veistospuisto, huvimajat sekä kulttuuriravintola. Kesäksi 2003 puistoon toteutettiin lampi, jonka rantaan nousivat Carl Ludvig Engelin ja Aino Marsion suunnittelemat huvimajat. Vuonna 2004 esiteltiin Wivi Lönnin suunnittelema kulttuurihistoriallinen huvimaja. Maisemapuistossa sijaitsee myös Salmelan järjestämän Huvimajakilpailun suunnitelmien mukaan rakennettu huvimaja Huviksesi. Salmelan veistospuistoon valmistui vuonna 2008 Theodor Höijerin (1843–1910) suunnittelemien vanhojen ikkunoiden inspiroima Huvimaja Höijer.
Vuonna 2009 Salmelan piha-alueella avattiin vuosittain uudistuva veistospuisto, jossa oli esillä ensimmäisenä kesänä teoksia Ukri Merikannolta, Eero Hiiroselta ja Lars-Gunnar Nordströmiltä.
Kulttuuriravintola Kesäheinä toimii kuvataiteen näyttelytilana, sekä ruokakulttuurin edistäjänä. Vuonna 2014 ravintola Kesäheinän yhteyteen valmistui arkkitehti Riitta Vesalan suunnittelema Puistonäyttämö. Vuoteen 2023 mennessä Salmelassa oli käynyt yli 800 000 vierasta.
Syrjälampi (Petäjävesi)

| Syrjälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°19′04″N, 25°03′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  Syrjäpuro Kulhanjokeen 
Järvinumero:  14.544.1.010
Mittaustietoja
Pinnankorkeus:  139 m  
Pituus:  200 m  
Leveys:  150 m  
Rantaviiva:  0,581 km  
Pinta-ala:  2,313 ha  
Tilavuus:  0.000012 km³ 
Keskisyvyys:  0,5 m  
Suurin syvyys:  1,2 m  
Saaria:  ei saaria 
 fiSyrjälampi 
Syrjälampi  on Keski-Suomessa Petäjävedellä Pengerjoen lähellä sijaitseva lampi.
Maantietoa

Lampi on 200 metriä pitkä, 150 metriä leveä, ja sen pinta-ala on 2,3 hehtaaria. Lammella ei ole kartan mukaan saaria. Lammen tilavuudeksi on saatu 11 600 kuutiometriä. Sen keskisyvyys on 0,5 metriä ja suurin syvyys on 1,2 metriä. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Kuhanjoen valuma-alueeseen (14.544) se kuuluu. Lammen vedenpinnan korkeus on 139 metriä mpy.
Skumppalaulu

| ”Skumppalaulu” Jannika B |
| --- | --- | --- |

Singlen tiedot
 Julkaistu: 19. lokakuuta 2016 
 Tyylilaji: pop
 Kesto: 03.28
 Levy-yhtiö: The Fried Music
Jannika B:n muut singlet
| ”Niagara” 2016 | ”Skumppalaulu” 2016 | ”Sudenhetkellä / Vantaan kokoinen yksinäisyys” 2017 |
Skumppalaulu on Jannika B:n kappale ja single, joka julkaistiin 19. lokakuuta 2016.
Jannika B:n mukaan kappale on syntynyt vanhoja päiväkirjoja selaillessa ja sen tarina perustuu tositapahtumiin. Single ei yltänyt listasijoituksiin.
Taidekoulu Estradi

Taidekoulu Estradi on Lappeenrannan Leirissä toimiva rytmimusiikin, sirkustaiteen ja teatteritaiteen perusopetusta antava oppilatos. Koulun taustalla ovat Sirkus Tuikku (perustettu vuonna 1989), Nuorisoteatteri (1996) ja Bändikoulu (1997), jotka yhdistyivät vuonna 2005. Ennen yhdistymistään ryhmillä oli vuosina 2002–2004 yhteinen EU-rahoitteinen TAIKO-projekti. Estradi sai opetus- ja kulttuuriministeriön Lapsenpäivä-palkinnon vuonna 2013.
Estradia ylläpitää Etelä-Karjalan Estradi ry. Estradilla on rehtori, vararehtori ja musiikki-, sirkus- ja teatteriopettajat. Estradi sijaitsee varsinaisesti Lappeenrannassa, mutta ryhmiä on myös Joutsenossa. Koko Estradin yhteinen syysnäytös järjestetään kaupungintalon Lappeenranta-salissa ja kevätnäytös Estradilla. Estradi ja Sirkus Finlandia tekevät yhteistyötä.
Estradin opetussuunnitelma on opetusministeriön hyväksymä ja toiminta siten valtionosuuden piirissä. Koulun budjetti on noin 600 000 euroa, josta valtion tuki kattaa viidesosan ja kaupungin kuudesosan.
Taidekoulun Estradin sirkus-, teatteri- ja musiikkilinjoilla tarjotaan lapsille ja nuorille taiteen laajan oppimäärän mukaista taiteen perusopetusta vähintään 1300 tuntia. Tämä jakautuu perus- ja syventäviin opintoihin. Perusopintoihin sisältyy 500 ja syventäviin opintoihin 800 tuntia. Opetusta järjestetään myös aikuisille.
Aiheesta muualla

Taidekoulu Estradi
Supa Strikas

Supa Strikas on Etelä-Afrikassa valmistettava animaatio- ja sarjakuvasarja, joka kertoo maailman parhaasta jalkapallojoukkueesta. Sarjakuvaa on tehty jo yli sadan lehden verran, ja animaatiota on esitetty Etelä-Afrikan lisäksi mm. Aasiassa ja Etelä-Amerikassa 26:n jakson verran. Sarjakuvia tehdään n. 1,4 miljoonaa kopiota kuukaudessa 16 eri maassa.
Sarjan juoni pohjautuu Supa Strikasin peleihin Super Leaguessa, jossa he kohtaavat vastustajia ympäri maailmaa. Sarjan päähenkilö on joukkueen hyökkääjä Shakes. Strikasin vastustajat yrittävät usein voittaa huijaamalla keinolla tai toisella.
Tarina

Tarina alkaa Soweton kaupunginosasta, jossa Shakesin oma joukkue Soweto Stars taistelee piirisarjan mestaruudesta. Shakesin joukkue voittaa ottelun, ja hän saa kutsun Supa Strikasiin, jossa hänen isänsä Jomo oli luonut maineikkaan uran. Shakes pärjää ensimmäisissä harjoituksissaan hyvin ja pääsee vaihtopenkille ensimmäisessä ottelussaan.
Pian Shakes pääsee kentälle näyttämään taitonsa, mutta jännittää niin paljon, ettei mikään onnistu. Eikä tilannetta helpota se, että joukkueen hyökkääjä Joe Thobela on lietsonut koko joukkueen Shakesia vastaan. Kukaan ei anna syöttöjä Shakesille, ja lopulta valmentaja joutuu ottamaan hänet vaihtoon.
Shakes saa kuitenkin uuden mahdollisuuden ottelussa Mighty Villaa vastaan, ja kun Thobela otetaan vaihtoon, on Shakesin näytön paikka. Hän tekee kaksi upeaa maalia sekä allekirjoittaa joukkueen kanssa sopimuksen, ja hänestä tulee Strikas-fanien sankari. Myöhemmin Joe Thobela eroaa joukkueesta.
Sarjakuvan piirrosjälki muuttuu huomattavasti viimeistellymmäksi noin 20 numeron jälkeen.
Lopulta Strikas voittaa liigamestaruuden, ja pääsee karsimaan kansainväliseen Super Leagueen - liigaan, jossa tähdet syntyvät. Strikas voittaa karsinnan ja pääsee Super Leagueen mukaan, jossa se pelaa vieläkin.
Historia

Ensimmäinen Supa Strikas -sarjakuva julkaistiin Etelä-Afrikassa vuonna 2000. Julkaisun jälkeen lehti sai paljon suosiota myös muualla Afrikassa, ja vuonna 2002 sarjakuvaa oli saatavilla Namibiassa, Botswanassa, Nigeriassa, Keniassa ja Ugandassa.
Sarjakuvalla on sponsorisopimuksia joidenkin yritysten , kuten Niken, Caltexin ja joidenkin Etelä-Afrikkalaisten yritysten kanssa. Sponsoriyritysten mainokset ovat nähtävissä esim. Strikasin kotistadionin mainostauluilla.
Sarja perustuu Vusi "Shakes" Mokenaan, nuoreen hyökkääjälupaukseen Soweton alueelta Johannesburgista.
Nykyään sarjakuvaa on saataviissa halki Afrikan, Etelä-Amerikassa(Kolumbia, El Salvador, Panama, Brasilia, Honduras ja Guatemala) ja Aasiassa (Malesia ja Filippiinit). Euroopassa sarjakuvaa julkaisivat mm. Norjassa, Ruotsissa ja Suomessa Boing-jalkapallokerho.
Myöhemmin Supa Strikasista alettiin julkaista myös animaatiosarjaa. Yksi jakso kestää noin 22 minuuttia. Sarjaa alettiin näyttää ainakin Etelä-Afrikassa vuoden 2009 alusta.
Joukkueet

Sarjassa esiintyy monia joukkueita. aivan ensimmäisissä sarjakuvissa mukana on vain Etelä-Afrikan mestaruussarjassa pelaavia joukkueita. Strikasin voitettua mestaruuden se pääsi pelaamaan Super Leagueen, jossa se pelaa uudemmissa sarjakuvissa sekä kaikissa animaatiojaksoissa. Seuraavassa on listattu Super Leaguen joukkueita:
Supa Strikas: Sarjakuvan pääjoukkue, joka on kotoisin Etelä-Afrikasta. Aluksi joukkueen pelaajisto koostui lähinnä afrikkalaisista pelaajista, mutta nykyään joukkueessa pelaa myös paljon ulkomaalaisia. Joukkuetta valmentaa David Ledige, jota usein kutsutaan nimellä Coach.
Invincible United: Strikasin päävastustaja, joka on myös kotoisin Etelä-Afrikasta. Joukkueen valmentaja on Vince Mashona, joka ei kaihda keinoja voittaakseen vastustajan. Vince on myös vihainen Shakesin isälle, koska tämä jätti hänet tämän pelaaja-aikana varjoonsa.
Iron Tank FC: Joukkue Saksasta, jonka pelityyli on aggressiivinen. Pelaajat ovat kookkaita ja voimakkaita. Joukkueen tähtipelaajia on mm. puolustaja Johann Über.
Club Palmantieri: Joukkue Brasiliasta, jonka pelitapa on nimeltään " The Palmantieri Way". Se koostuu nopeudesta, tasapainosta ja ketteryydestä. Joukkuetta valmentaa Edwin. Joukkueessa pelaa myös ex-Strikas pelaaja, Khanya Khuzywao.
FC Barka: Joukkue on Espanjasta, ja sillä on yhteyksiä FC Barcelonaan. Joukkueen tähtipelaaja on hyökkääjä Riano.
FC Nakama: Nakama on Japanista. Sitä valmentaa Ura Giri, jonka aatteeseen kuuluu, ettei kukaan saa pettää joukkuettaan vaihtamalla seuraa. Joukkueen tähtipelaajiin kuuluu Miko Chen. Kieppuva tiikeri on entinen Nakaman pelaaja, ja hänelle Ura Giri on vihainen.
FC Technicali: Technicali käyttää elektroniikkaa eniten koko sarjassa. Joukkuetta valmentaa Toni Vern. Technicali on kotoisin Yhdysvalloista.
The Azul: Azul on kotoisin Meksikosta. Se tunnetaan liigan kookkaimmasta ja parhaimmasta maalivahdista, De Los Santosista. Joukkuetta valmentaa Honcho Gomez.
Sa Ming United: Joukkue Kiinasta. Esiintynyt vain yhden jakson alussa.
Sultan: Joukkue Arabiemiraateista tunnetaan hyökkääjäkolmosistaan nimeltä Amal-3, mutta heidät erotettiin jaksossa Amal 3's a crowd. Joukkuetta valmentaa Sheikh Ali Zaman.
FC Colossus: Joukkue Irlannista, joka on kovaotteinen ja isokokoinen. Valmentajana toimii Nick Kickalopolous.
FC Orion: Joukkue Ranskasta, jonka tähtihyökkääjä on Andrec Meda. Joukkueen erikoisuus on ilmapeli. Joukkuetta valmentaa Professor Black.
FC Hydra: Joukkue Ranskasta, jonka stadion kelluu meressä. Tästä syystä stadionin ruoho kasvaa huonosti ja kenttä on melkein hiekkaa.
FC Cosmos: Toinen joukkue Yhdysvalloista. Joukkueen johtajia ovat Ninja ja Bolo.
Svenska Björn

Svenska Björn
| --- | --- |
Sijainti:  Kansainvälisellä merialueella Tukholman saaristossa Ruotsi
Vesistö:  Itämeri 
| --- | --- |
Korkeus:  32  m  
Värit:  Harmaa, musta, oranssi 
| --- | --- |
Valmistunut:  1968
Automatisoitu:  1969
| --- | --- |
Valon korkeus:  32 m
Valonkanto:  59 km
Valon ominaisuudet:  LFl W 8s, Q W 
Tutka:  B 
| --- | --- |
ARLHS:  SWE065 
Admiralty:  C6459 
List of Lights:  30655 
MarineTraffic:  1000004218 
NGA:  116-9972 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Svenska Björn on Tukholman itäisessä saaristossa kansainvälisellä merialueella sijaitseva pohjamajakka. Väriltään oranssi-musta 32 metrin korkuinen majakka vihittiin käyttöön 29. elokuuta 1968.
Vuonna 1866 sijoitettiin majakkalaiva Tukholman pohjoisen saariston Svenska Björn -saaren vesille. Merikartoituksen edistyttyä tuolla alueella siirrettiin Svenska Björn -majakkalaiva vuonna 1884 paikkaan missä sen korvannut nykyinen pohjamajakka sijaitsee.
Aiheesta muualla

Kuvia Svenska Björnistä (Arkistoitu – Internet Archive)
↑  Svensk fyrlista, Ruotsin merenkulkuvirasto, s. 59 . Tieto on haettu Wikidatasta.
Syrjänalunen

| Syrjänalunen |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°11′37″N, 25°08′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  metsäoja Huhmariin 
Järvinumero:  35.787.1.038
Mittaustietoja
Pinnankorkeus:  137,5 m  
Rantaviiva:  0,494 km  
Pinta-ala:  0,869 ha  
Saaria:  ei saaria 
 fiSyrjänalunen 
Syrjänalunen  on Kanta-Hämeessä Hämeenlinnassa sijaitseva lampi. Järvi kuuluu Evon retkeilyalueen opetusmetsäalueeseen .
Maantietoa

Lammen pinta-ala on 0,9 hehtaaria ja se on 250 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Lammen vedenpinnan korkeus on 137,5 metriä mpy.
Skultuna

Skultunan messinkiruukki vuonna 2015.
Skultuna on taajama Västeråsin kunnan pohjoisosassa Ruotsin Västmanlandin läänissä. Vuoteen 1971 Skultuna oli itsenäinen kunta, jota vastaa nykyinen Skultunan kunnanosa. Se kattaa noin neljänneksen Västeråsin pinta-alasta ja Skultunan taajaman lisäksi Mungan, Romfartunan, Svanån ja Harakerin. Asukkaita kunnanosassa on noin 5 900.
Skultunan taajama on vuonna 1607 perustetun messinkivalimon ympärille muodostunut ruukkiyhdyskunta. Ruukkimiljöössä toimii paikan historiasta kertova museo ja hotelli. Kvarnbackaparken-nimisessä puistossa on tehtaan vanhoja verstaita nykyajan käsityöläisten käytössä.
Skultunassa valmistetut messinkiesineet ovat keräilijöiden arvostamia, vaikka messinkiesineitä ei Ruotsissa ollut pakko leimata kuten esimerkiksi Saksassa. Kirkolliseen käyttöön valmistetut messinkiesineet alettiin Skultunassa 1700-luvulla kuitenkin leimata esimerkiksi merkinnällä SK.